joelniklaus/EU_Wikipedias huggingface dataset:
Χοσέ Λουίς Τσιλαβέρτ

Ο Χοσέ Λουίς Τσιλαβέρτ (José Luis Chilavert, 27 Ιουλίου 1965), γνωστός στη Λατινική Αμερική κυρίως με τις προφορές Σσιλαβέρ και Τσιλαβέρ, είναι Παραγουανός πρώην διεθνής ποδοσφαιριστής, ο οποίος αγωνιζόταν ως τερματοφύλακας. Έχει αγωνιστεί με τις Σπορτίβο Λουκένιο, Γκουαρανί, Σαν Λορένσο ντε Αλμάγρο, Ρεάλ Σαραγόσα, Βέλες Σάρσφιλντ, ΡΣ Στρασβούργο, Πενιαρόλ και την εθνική ομάδα της Παραγουάης.

Ο Τσιλαβέρτ έχει κερδίσει 12 συλλογικούς τίτλους, όπως το Κόπα Λιμπερταδόρες το 1994 και το Διηπειρωτικό Κύπελλο το 1994, ενώ αγωνιζόταν με την Βέλες Σάρσφιλντ και έχει κερδίσει τρεις φορές τον τίτλο του καλύτερου τερματοφύλακα IFFHS. Ήταν γρήγορος και ευκίνητος, γνωστός για την ηγετικότητά του, την  έντονη προσωπικότητά του και τις ικανότητές του ως τερματοφύλακας. Ο Τσιλαβέρτ ήταν επίσης γνωστός και για τις εκτός περιοχής ικανότητές του, όπως στην εκτέλεση  ελεύθερων χτυπημάτων, και εκτελούσε συχνά πέναλτι. Ο Τσιλαβέρτ ήταν γνωστός για την εκκεντρικότητα και το ταμπεραμέντο του και κατ'επέκταση αμφιλεγόμενος και εμπλέχθηκε σε διάφορα επεισόδια, με πιο διάσημο την κόντρα του με τον Κολομβιανό επιθετικό Φαουστίνο Ασπρίγια. Είχε το παρατσούκλι «Μπουλντόγκ» και είχε στη φανέλα του ένα σχέδιο μπουλντόγκ.

Ο Τσιλαβέρτ έχει σκοράρει 67 γκολ στην καριέρα του, τα περισσότερα από αυτά κρίσιμα, και τα 8 από αυτά σε επίπεδο εθνικών. Τέσσερα από τα γκολ του με την εθνική ομάδα τα σκόραρε στα προκριματικά του Παγκοσμίου Κυπέλλου του 2002. Έχει σκοράρει το δεύτερο μεγαλύτερο αριθμό γκολ για τερματοφύλακα, πίσω μόνο από τον Βραζιλιάνο πορτιέρο Ροζέριο Σένι και επίσης είναι ένας από τους δύο τερματοφύλακες που έχουν σκοράρει χατ-τρικ.

Ο Τσιλαβέρτ πραγματοποίησε 74 συμμετοχές με το εθνόσημο από το 1989 μέχρι το 2003, σκοράροντας 8 τέρματα. Συμμετείχε σε δύο Παγκόσμια Κύπελλα (1998 και 2002) και τρία Κόπα Αμέρικα (1991, 1993 και 1997). Ο Τσιλαβέρτ ήταν μέλος της ομάδας του τουρνουά του Μουντιάλ 1998.

Δείτε επίσης

 Κατάλογος ποδοσφαιριστών που σημείωσαν ρεκόρ με χατ-τρικ

Παραπομπές 

Παραγουανοί ποδοσφαιριστές
Τερματοφύλακες ποδοσφαιριστές που έχουν βάλει γκολ
Ποδοσφαιριστές Εθνικής Παραγουάης
Ποδοσφαιριστές Γκουαρανί Φουτεμπόλ Κλούμπε
Ποδοσφαιριστές Σαν Λορένσο Αλμάγρο
Ποδοσφαιριστές Ρεάλ Σαραγόσα
Ποδοσφαιριστές Βέλες Σάρσφιλντ
Ποδοσφαιριστές ΡΚ Στρασμπούρ
Ποδοσφαιριστές Κλουμπ Ατλέτικο Πενιαρόλ
Ποδοσφαιριστές Παγκοσμίου Κυπέλλου 1998
Ποδοσφαιριστές Παγκοσμίου Κυπέλλου 2002
Ποδοσφαιριστές Κόπα Αμέρικα 1991
Ποδοσφαιριστές Κόπα Αμέρικα 1993
Ποδοσφαιριστές Κόπα Αμέρικα 1997
Αλλαντίαση

Η αλλαντίαση είναι σπάνια και ενδεχομένως θανάσιμη ασθένεια η οποία προκαλείται από την τοξίνη που παράγεται από το βακτήριο Κλωστηρίδιο της αλλαντίασης.

Συμπτωματολογία
Η ασθένεια εμφανίζεται με αδυναμία, θολή όραση, αίσθημα κόπωσης και δυσκολία στην ομιλία. Στη συνέχεια ακολουθεί αδυναμία των χεριών, των θωρακικών μυών και των ποδιών. Μπορεί επίσης να προκαλέσει εμετό, οίδημα στην κοιλιά και διάρροιες. Συνήθως δεν επηρεάζει το επίπεδο συνείδησης ή πυρετό.

Μετάδοση
Η αλλαντίαση μπορεί να διαδοθεί με διάφορους τρόπους. Τα σπόρια των βακτηρίων που την προκαλούν είναι κοινά στο χώμα και στο νερό. Παράγουν τοξίνη όταν εκτίθενται σε χαμηλά επίπεδα οξυγόνου και συγκεκριμένες θερμοκρασίες. Η αλλαντίαση από τρόφιμα συμβαίνει όταν καταναλώνονται φαγητά που περιέχουν τοξίνη. Συνήθως, ευθύνονται φαγητά τα οποία είναι σε κονσέρβες ή σε κενό, τα οποία καταναλώνονται αφού ανοιχτούν.

Η νεογνική αλλαντίαση συμβαίνει όταν τα βακτήρια αναπτύσσονται στο έντερο και απελευθερώνουν τοξίνη. Αυτό συμβαίνει μόνο σε παιδιά κάτω των έξι μηνών, καθώς οι προφυλακτικοί μηχανισμοί αναπτύσσονται τότε.

Η τραυματική αλλαντίαση είναι περισσότερο συνηθισμένη σε χρήστες ενδοφλέβιων ναρκωτικών. Σε αυτή την περίπτωση, τα σπόρια εισέρχονται στην πληγή και απουσία οξυγόνου, απελευθερώνουν την τοξίνη. Δε μεταδίδεται άμεσα ανάμεσα σε ανθρώπους. Η διάγνωση επιβεβαιώνεται με την ανίχνευση της τοξίνης ή των βακτηρίων στον ασθενή.

Πρόληψη
Η πρόληψη περιλαμβάνει κυρίως τη σωστή προετοιμασία του φαγητού. Η τοξίνη, αλλά όχι το βακτήριο, καταστρέφεται όταν θερμανθεί σε πάνω από τους 85°C για πάνω από 5 λεπτά. Το μέλι μπορεί να περιέχει το βακτήριο και γι'αυτό το λόγο το μέλι θα πρέπει να αποφεύγεται σε βρέφη κάτω των 12 μηνών.

Θεραπεία
Η αντιμετώπιση της αλλαντίασης γίνεται με την χορήγηση αντιτοξίνης. Δεν θεραπεύει την εγκαταστημένη νόσο, αλλά εμποδίζει την επέκταση της. Σε όσους χάνουν την ικανότητα να αναπνέουν, ο μηχανικός αερισμός είναι απαραίτητος και μπορεί να διαρκέσει για μήνες. Τα αντιβιοτικά μπορεί να είναι χρήσιμα στην τραυματική αλλαντίαση. Ο θάνατος επέρχεται στο 5 με 10% των ανθρώπων. Η αλλαντίαση μπορεί να επηρεάσει και άλλα ζώα. Η λέξη προέρχεται από την λέξη αλλαντικό.

Στη νεογνική αλλαντίαση, συνίσταται η χορήγηση αλλαντικής ανοσοσφαιρίνης.

Ιστορία
Η παλαιότερη γνωστή μνεία στην αλλαντίαση χρονολογείται στο 1793, στη Γερμανία.

Παραπομπές 

Βακτηριακές νόσοι
Νευρολογικές παθήσεις
Παθήσεις που διαγιγνώσκονται με εξέταση κοπράνων
Πιζ Ναιρ

Το Πιζ Ναιρ (γαλλικά: Piz Nair) με ύψος 3.056 μ. είναι βουνό των Άλπεων στην Ελβετία, με θέα στο Σεν Μόριτς στο καντόνι του Γκραουμπίντεν . Η κορυφή είναι εύκολα προσβάσιμη από την κωμόπολη με τελεφερίκ. Ο άνω σταθμός εκφορτώνει 30 μέτρα (100 πόδια) κάτω από την κορυφή. Κάτω από την κορυφή προς τα ανατολικά βρίσκεται η χιονοδρομική περιοχή Κορβίλια. 

Το βουνό φιλοξένησε τις εκδηλώσεις σκι των Άλπεων για τους Χειμερινούς Ολυμπιακούς Αγώνες του 1948 στο γειτονικό Σεν Μόριτς. Επίσης φιλοξένησε το Παγκόσμιο Πρωτάθλημα το 1934, 1974, 2003 και 2017. 
Βουνά της Ελβετίας
Βουνά των Άλπεων
Μπάμπης Βωβός

Ο Μπάμπης (Χαράλαμπος) Βωβός είναι Έλληνας επιχειρηματίας του τομέα των κατασκευών. Είναι ο ιδιοκτήτης της κατασκευαστικής εταιρείας Μπάμπης Βωβός Διεθνής Τεχνική.

Το 2006 η αξία του χαρτοφυλακίου της εταιρείας ανερχόταν στα 1,2 δις ευρώ. Τα συνολικά χρέη στο τέλος του 2011 είχαν φτάσει στα 870 εκατ. ευρω

Στις 22 Φεβρουαρίου 2013 συνελήφθη για χρέη προς το δημόσιο.

Στις 20 Μαρτίου 2018, ανακοινώθηκε από τα ελληνικά μέσα ενημέρωσης ότι η κατοικία του θα τεθεί προς πλειστηριασμό.

Παραπομπές 

Έλληνες επιχειρηματίες
Κατάλογος δημάρχων Ρεθύμνου

Παρατίθεται σε χρονολογική σειρά κατάλογος με τα πρόσωπα που χρημάτισαν δήμαρχοι του Ρεθύμνου.
Κατά την περίοδο της ημιαυτονομίας (Κρητική Πολιτεία) οι δήμαρχοι ήταν μουσουλμάνοι (μόνο οι πάρεδροι μπορούσαν να είναι Κρητικοί), με πρώτο το 1882 τον Τουρκοκρητικό Σαλή Δροσουλάκη. Το 1919 ο πρώτος χριστιανός δήμαρχος έγινε ο Μιχαήλ Ν. Παπαδάκης. Ο πρώτος αιρετός δήμαρχος μεταπολιτευτικά ήταν ο Μανώλης Καλαϊτζάκης. Από το 2007 στο αξίωμα βρίσκεται ο Γιώργης Μαρινάκης.

Δήμαρχοι Ρεθύμνου

Παραπομπές

Βιβλιογραφία 
Αρχείο εφημερίδων Δημόσιας Κεντρικής Βιβλιοθήκης Ρεθύμνου.
Αρχείο Γεωργίου Π. Εκκεκάκη.
Ενιαίο Πολυκλαδικό Λύκειο Ρεθύμνου. (1992). Ρεθυμνοδωνυμικά κάθε δρόμος και μια ιστορία. Ρέθυμνο.
Κρυοβρυσανάκης Λευτέρης. (2006). Πανόραμα Ρεθύμνου. Ρέθυμνο. 

Ρεθυμν
 *
Μάχη των Νέων Πατρών

Η Μάχη των Νέων Πατρών έλαβε χώρα στις αρχές της δεκαετίας του 1270, μεταξύ μιας Βυζαντινής στρατιάς υπό τον Ιωάννη Παλαιολόγο, που πολιόρκησε την πόλη των Νέων Πατρών και των δυνάμεων του Ιωάννη Δούκα Αγγέλου, ηγεμόνα της Θεσσαλίας. Η μάχη απέβη καταστροφική για την βυζαντινή στρατιά, που αιφνιδιάστηκε και ηττήθηκε από πολύ πιο ολιγάριθμο, αλλά πλέον πειθαρχημένο αντίπαλο. 

Παρόλη την ήττα, οι υποχωρούσες βυζαντινές δυνάμεις συνεισέφεραν λίγες μέρες μετά στην νίκη του Βυζαντινοΰ εναντίον του Λατινικού στόλου, κατά την Ναυμαχία της Δημητριάδος.

Παραπομπές

Πηγές 
Νικηφόρου Γρηγορά, Βυζαντινή Ιστορία (σελ. 112 επ.)

Μάχες της Βυζαντινής Αυτοκρατορίας
Μεταεπιστήμη

Η μεταεπιστήμη, ευρέως γνωστή ως μετα-έρευνα (αγγλ. meta-research), είναι η χρήση της επιστημονικής μεθοδολογίας για τη μελέτη της ίδιας της έρευνας. Η μεταεπιστήμη επιδιώκει να αυξήσει την ποιότητα της επιστημονικής έρευνας, μειώνοντας παράλληλα την "σαβούρα" που παράγεται συγχρόνως. Είναι γνωστή ως "η έρευνα της έρευνας" και "η επιστήμη της επιστήμης", καθώς χρησιμοποιεί ερευνητικές μεθόδους για να μελετήσει πώς γίνεται η έρευνα και πού μπορούν να γίνουν βελτιώσεις. Η μεταεπιστήμη ασχολείται με όλους τους ερευνητικούς τομείς και έχει περιγραφεί ως «η πανοραμική θέα των επιστημών». Σύμφωνα με τα λόγια του Ιωάννη Ιωαννίδη, "Η επιστήμη είναι το καλύτερο πράγμα που συνέβη στους ανθρώπους... αλλά μπορούμε να την κάνουμε καλύτερη." 

Το 1966, μια πρώιμη μετα-ερευνητική εργασία εξέτασε τις στατιστικές μεθόδους 295 επιστημονικών άρθρων που δημοσιεύθηκαν σε δέκα υψηλού κύρους ιατρικά περιοδικά. Διαπιστώθηκε ότι, "περίπου το 73% των αναφορών που διαβάστηκαν... είχαν εξαχθεί συμπεράσματα την στιγμή που η αιτιολόγηση αυτών των συμπερασμάτων δεν ήταν έγκυρη." Η μεταεπιστήμη τις επόμενες δεκαετίες βρήκε πολλά μεθοδολογικά ελλατώματα, ανεπάρκειες και κακές πρακτικές στην έρευνα σε πολλά επιστημονικά πεδία. Πολλές επιστημονικές έρευνες δεν μπορούσαν να αναπαραχθούν και να επαναληφθούν, ιδιαίτερα η ιατρική επιστήμη και οι κοινωνικές επιστήμες. Ο όρος «κρίση αναπαραγωγιμότητας» εμφανίστηκε στις αρχές της δεκαετίας του 2010 ως αποτέλεσμα της ολοένα και ευρύτερης αναγνώρισης του προβλήματος. 

Έχουν εφαρμοστεί μέτρα για την διαχείριση και αντιμετώπιση των προβλημάτων που αναδεικνύονται από την μετα-έρευνα. Αυτά τα μέτρα για παράδειγμα περιλαμβάνουν την προεγγραφή των επιστημονικών ερευνών και των κλινικών δοκιμών προκειμένου να μειωθεί η επίδραση της μεροληπτικής δημοσίευσης, ή την ίδρυση οργανισμών που εκδίδουν κατευθυντήριες γραμμές για τη μεθοδολογία και την αναφορά της μελέτης. Γίνεται συνεχής προσπάθεια για την ελάττωση της κατάχρησης της στατιστικής, την εξάλειψη των προσωπικών συμφερόντων στον ακαδημαϊκό χώρο, την βελτίωση της διαδικασίας αξιολόγησης ομότιμων, την καταπολέμηση της προκατάληψης στην επιστημονική βιβλιογραφία και την αύξηση της συνολικής ποιότητας και αποτελεσματικότητας της επιστημονικής διαδικασίας.

Τομείς μεταεπιστήμης 

Η μεταεπιστήμη μπορεί να κατηγοριοποιηθεί σε πέντε βασικούς τομείς. Μέθοδος, αναφορά, αναπαραγωγιμότητα, αξιολόγηση και κίνητρα. Αυτά ανταποκρίνονται, αντίστοιχα, με τον τρόπο διεξαγωγής, δημοσιοποίησης, επαλήθευσης, αξιολόγησης και επιβράβευσης της έρευνας.

Μέθοδοι

Αναφορά

Αναπαραγωγιμότητα

Αξιολόγηση

Κίνητρα

Δείτε επίσης 

 Μεροληψία

Παραπομπές 

Επιστημονική μέθοδος
Έρευνα
Επιστημολογία
Illumination Entertainment

Η Illumination Entertainment (επίσης γνωστό και ως Illumination σκέτο ) είναι ένα αμερικανικό στούντιο παραγωγής έργων κινούμενων σχεδίων που είναι θυγατρική της Universal Pictures.

Ταινίες

Εξωτερικοί Σύνδεσμοι 
Επίσημη ιστοσελίδα

Universal Studios
Illumination Entertainment
Εταιρείες ιδρυθείσες το 2007
Κινηματογραφικές εταιρίες παραγωγής
Εταιρείες διανομής ταινιών των Ηνωμένων Πολιτειών
Αμερικανικές εταιρίες παραγωγής κινουμένων σχεδίων
Sony Pictures Animation

Η Sony Pictures Animation είναι ένα αμερικανικό στούντιο κινούμενων σχεδίων που είναι θυγατρική της Sony Pictures

Ταινίες

Κυκλοφόρησαν 
 Οι Ηρωες του Δάσους (2006)
 Ωρα για Σερφ (2007)
 Βρέχει Κεφτέδες (2009)
 Στρουμφάκια (2011)
 Arthur Christmas: Ο Γιος του Αϊ Βασίλη (2011)
 Πειρατές! (2012)
 Ξενοδοχείο για Τέρατα (2012)
 Στρουμφάκια 2 (2013)
 Βρέχει Κεφτέδες 2 (2013)
 Ξενοδοχείο για Τέρατα 2 (2015)
 Ανατριχίλες (2015)
 Τα Στρουμφάκια: Το Χαμένο Χωριό (2017)
 Emoji: Η Ταινία (2017)
 Η ιστορία των πρώτων Χριστουγέννων (2017)
 Πίτερ Ράμπιτ (2018)
 Ξενοδοχείο για Τέρατα 3: Ωρα για Διακοπές (2018)
 Ανατριχίλες 2: Στοιχειωμένες Απόκριες (2018)
 Spider-Man: Μέσα στο Αραχνο-Σύμπαν (2018)
 Angry Birds: Η Ταινία 2 (2019)
 Το Τζίνι-Δράκος (2021)
 Οι Μίτσελ και η Εξέγερση των Μηχανών (2021)
 Vivo (2021)
 Ξενοδοχείο για Τέρατα: Τερατομεταμορφώσεις (2022)

Επερχόμενες 
 Spider-Man: Across the Spider-Verse (Part One) (2022)

Απευθείας σε βίντεο 
 Οι Ηρωες του Δάσους 2 (2008)
 Οι Ηρωες του Δάσους: Περιπέτειες στο Τσίρκο (2010)
 Οι Ήρωες του Δάσους: Η Μεγάλη Τρομάρα (2015)
 Ωρα για Σερφ 2: Παιχνίδι με τα κύματα (2017)

Τηλεοπτική σειρά 
 Βρέχει Κεφτέδες (2017-2018)
 Ξενοδοχείο για Τέρατα: Η Σειρά (2017-2020)

Franchise 
 Οι Ηρωες του Δάσους (2006-2015)
 Βρέχει Κεφτέδες (2009-2013)
 Στρουμφάκια (2011-2017)
 Ξενοδοχείο για Τέρατα (2012-2022)

Εξωτερικοί σύνδεσμοι

Επίσημη ιστοσελίδα

Κινηματογραφικές εταιρίες παραγωγής
Sony Pictures Entertainment
Εταιρείες διανομής ταινιών των Ηνωμένων Πολιτειών
Αμερικανικές εταιρίες παραγωγής κινουμένων σχεδίων
Warner Bros. Animation

Η Warner Bros. Animation είναι ένα αμερικανικό στούντιο κινούμενων σχεδίων που είναι θυγατρική της Warner Bros.

Εξωτερικοί Σύνδεσμοι
Επίσημη ιστοσελίδα

Κινηματογραφικές εταιρίες παραγωγής
Εταιρείες διανομής ταινιών των Ηνωμένων Πολιτειών
Αμερικανικές εταιρίες παραγωγής κινουμένων σχεδίων
Μπομπ Σφουγγαράκης: Έξω απ'τα Νερά του

Ο Μπομπ Σφουγγαράκης: Έξω απ'τα Νερά του (αγγλικά: The SpongeBob Movie: Sponge Out of Water) είναι Αμερικανική κωμική ταινία παραγωγής 2015 βασισμένη στην ομώνυμη σειρά

Παραπομπές

Εξωτερικοί σύνδεσμοι

 
 
 
 
 
 

Ταινίες του 2015
Αμερικανικές ταινίες
Αμερικανικές ταινίες κινουμένων σχεδίων
Αγγλόφωνες ταινίες
Ταινίες παραγωγής Paramount Animation
Ταινίες παραγωγής Nickelodeon Movies
Ταινίες παραγωγής Paramount Pictures
Ταινίες κινουμένων σχεδίων της Paramount Pictures
Ταινίες κινουμένων σχεδίων του Nickelodeon
Ταινίες Μπομπ Σφουγγαράκης
Μπομπ Σφουγγαράκης: Επιχείρηση Διάσωσης

Ο Μπομπ Σφουγγαράκης: Επιχείρηση Διάσωσης (αγγλικά: The SpongeBob Movie: Sponge on the Run) είναι Αμερικανική κωμική ταινία παραγωγής 2021 βασισμένη στην ομώνυμη σειρά.

Παραπομπές

Εξωτερικοί σύνδεσμοι
 
 
 
 
 
 

Ταινίες του 2020
Αμερικανικές ταινίες
Αμερικανικές ταινίες κινουμένων σχεδίων
Αγγλόφωνες ταινίες
Ταινίες παραγωγής Paramount Animation
Ταινίες παραγωγής Paramount Pictures
Ταινίες παραγωγής Nickelodeon Movies
Ταινίες κινουμένων σχεδίων της Paramount Pictures
Ταινίες κινουμένων σχεδίων του Nickelodeon
Ταινίες Μπομπ Σφουγγαράκης
NBCUniversal

Η NBCUniversal είναι  μεγάλη αμερικανική εταιρεία παραγωγής ταινιών. Κατατάσσεται στα "Μεγάλα δέκα"

Στούντιο 
Universal Studios
Universal Animation Studios
Illumination Entertainment
Dreamworks Animation

Εξωτερικοί σύνδεσμοι
 

Universal Studios
Εταιρείες ιδρυθείσες το 2004
Επιχειρήσεις των ΗΠΑ
Τζιν Κένεντι

Η Τζιν Κένεντι (Jean Ann Kennedy Smith ; 20 Φεβρουαρίου 1928 – 17 Ιουνίου 2020) ήταν Αμερικανίδα διπλωμάτης, ακτιβίστρια, ανθρωπίστρια και συγγραφέας. Υπηρέτησε ως πρέσβης των ΗΠΑ στην Ιρλανδία από το 1993 έως το 1998. Ήταν μέλος της οικογένειας Κένεντι, το όγδοο από τα εννιά παιδιά της οικογένειεας και η μικρότερη κόρη του Τζόζεφ Κένεντι και της Ρόουζ Φίτζεραλντ. Αδέρφια της ήταν μεταξύ άλλων ο πρόεδρος Τζον Φ. Κένεντι, ο γερουσιαστής Ρόμπερτ Φ. Κένεντι, ο γερουσιαστής Τεντ Κένεντι και ο ιδρυτής των Special Olympics Γιούνις Κένεντι Σράιβερ.

Ως πρέσβης στην Ιρλανδία, η Κένεντι ασχολήθηκε ιδιαίτερα με την διατήρηση της ειρήνης στην Βόρεια Ιρλανδία ως εκπρόσωπος του προέδρου Μπιλ Κλίντον στο Δουβλίνο. Έλαβε αρκετά σχόλια όταν προέτρεψε το Στέιτ Ντιπάρτμεντ των ΗΠΑ να χορηγήσει κάρτα βίζα στον πρόεδρο Τζέρυ Άνταμς, παρόλο που η οικογένειά της ισχυρίστηκε ότι αυτή η ενέργεια επηρέασε τον ρεπουμπλικανικό στρατό της Ιρλανδίας στο να ζητήσει την κατάπαυση του πυρός το 1994. Ωστόσο, ο Άνταμς ισχυρίστηκε ότι ο ίδιος ο πρόεδρος Κλίντον ηγήθηκε της διαδικασίας για την διατήρηση της ειρήνης στην Βόρεια Ιρλανδία και ότι κατά την διάρκεια της διαδικασίας, η Κένεντι βασίστηκε στις συμβουλές ενός ιερέα από το Μπέλφαστ. Η πρόεδρος της Ιρλανδίας Μέρι ΜακΆλιζ χορήγησε μια τιμητική ιρλανδική υπηκοότητα στην Κένεντι το 1998, ως αναγνώριση των υπηρεσιών της στην χώρα.

Η Κένεντι ίδρυσε το Very Special Arts (VSA), έναν διεθνώς αναγνωρισμένο μη κερδοσκοπικό οργανισμό που αφιερώθηκε στην δημιουργία μιας κοινωνίας όπου οι άνθρωποι με ειδικές ανάγκες μπορούν να ασχοληθούν με τις τέχνες. Το 2011, βραβεύτηκε με το Προεδρικό Μετάλλιο Ελευθερίας, το μεγαλύτερο βραβείο στις ΗΠΑ, από τον πρόεδρο Μπαράκ Ομπάμα, για το έργο της για τους ανθρώπους με αναπηρία.

Εξωτερικοί σύνδεσμοι
 
 The Kennedy Center: U.S. Ambassador to Ireland, Jean Kennedy Smith

Παραπομπές 

Αμερικανοί διπλωμάτες
Τζιν
Πρέσβεις των Ηνωμένων Πολιτειών
A.C.A.B.

Το αγγλικό ακρωνύμιο A.C.A.B. (πλήρης μορφή: All Cops Are Bastards) σημαίνει "όλοι οι αστυνομικοί είναι μπάσταρδοι". Χρησιμοποιείται ως σύνθημα και ως γραπτή ατάκα, ενώ εμφανίζεται συχνότερα σε γκράφιτι, τατουάζ και άλλες εικόνες. Μερικές φορές αναγράφεται αριθμητικά και ως "1312", από την αλφαβητική σειρά των γραμμάτων που αποτελούν τη φράση. Το σύνθημα σχετίζεται με αντιφρονούντες που υπόκεινται σε αστυνομικές διώξεις και αστυνομική βαρβαρότητα. 

Ο όρος αναφέρεται στην αστυνομία ως θεσμό. Ως εκ τούτου η άποψη δεν αντανακλάται αναγκαία σε ένα συγκεκριμένο αστυνομικό. Ο όρος χρησιμοποιείται ως απάντηση στις αστυνομικές πράξεις οι οποίες ιστορικά έχουν χαρακτηρισθεί ως καταχρηστικές, αντιπαθητικές, διεφθαρμένες και εκδικητικές.

Παραπομπές 

Γκράφιτι
Φράσεις επινοημένες στη δεκαετία του 1970
Ντέιβιντ Ατένμπορο

Ο σερ Ντέιβιντ Φρέντερικ Ατένμπορο (ορθή προφορά: Ντέιβιντ Άτονμπρα, αγγλικά: David Attenborough, γεν. 8 Μαΐου 1926 είναι Άγγλος τηλεπαρουσιαστής, φυσιοδίφης και φυσικός ιστορικός. Είναι περισσότερο γνωστός για την συγγραφή και παρουσίαση της Συλλογής της Ζωής, μιας σειράς εννιά ντοκιμαντέρ φυσικής ιστορίας που αποτελούν μαζί μια εκτεταμένη έρευνα στην ζωή των φυτών και των ζώων πάνω στη Γη, σε συνεργασία με τη Μονάδα Φυσικής Ιστορίας του BBC. Είναι πρώην ανώτερος διευθυντής του BBC, έχοντας υπηρετήσει ως διευθυντής του BBC Two και ως διευθυντής προγράμματος της Τηλεόρασης του BBC στην δεκαετία του 1960 και του 1970. Είναι ο μόνος άνθρωπος που έχει κερδίσει Βραβεία Βρετανικής Ακαδημίας Κινηματογράφου για ασπρόμαυρα, έγχρωμα, τρισδιάστατα, υψηλής ευκρίνειας και 4Κ προγράμματα. Το 2018 και το 2019 κέρδισε Βραβεία Έμμυ Υψηλής Ζώνης Τηλεθέασης στην κατηγορία του Εξαιρετικού Αφηγητή.

Ο Ατένμπορο θεωρείται από πολλούς Βρετανούς ως εθνικός θησαυρός της χώρας τους, αν και ο ίδιος δεν προτιμά αυτό τον όρο. Το 2002, το όνομα του συμπεριλήφθη στον κατάλογο των 100 Μεγαλύτερων Βρετανών μετά από ψηφοφορία του BBC σε όλο το Ηνωμένο Βασίλειο. Είναι ο νεότερος αδερφός του σκηνοθέτη, παραγωγού και ηθοποιού Ρίτσαρντ Ατένμπορο, βαρόνο του Ατένμπορο, καθώς και μεγαλύτερος αδερφός του παράγοντα της αυτοκινητοβιομηχανίας Τζον Ατένμπορο.

Παραπομπές 

Βρετανοί Τηλεπαρουσιαστές
Βασιλιάς Τινγκ του Τζόου

Ο Βασιλιάς Τινγκ των Τσόου (κινεζικά: 周定王, πινγίν: Zhōu Dìng Wáng)   προσωπικό όνομα Τσι Γιου, ήταν ο εικοστός πρώτος βασιλιάς της κινεζικής δυναστείας Τσόου και ένατος του Ανατολικού Τζόου. Ήταν γιος του βασιλιά Κινγκ των Τσόου και αδελφός του Βασιλιά Κουάνγκ των Τσόου. Βασίλεψε 20 χρόνια, από το 606 έως το 586 π.Χ.

Έστειλε έναν αξιωματούχο, τον Ουανγκσούν Μαν, για να παραδώσει δώρα στον στρατό των Τσου. Συνάντησε επίσης τον πρίγκιπα Τσουάνγκ.

Οικογένεια 
 Γονείς:
 Πρίγκιπας Ρεντσέν (, πέθανε το 613 π.Χ.), βασίλεψε ως βασιλιάς Τσινγκ των Τσόου από το 618 έως το 613 π.Χ.
 Βασίλισσες:
 Βασίλισσα Τινγκ των Τσόου, καταγόμενη από τον κλάδο Τσιάνγκ του κράτους των Τσι (), πιθανώς κόρη του δούκα Χούι των Τσι. Παντρεύτηκαν το 603 π.Χ.
 Γιοι:
 Πρίγκιπας Γι (, πέθανε το 572 π.Χ.), βασιλεψε ως Βασιλιάς Τσιάν των Τσόου από το 585 έως το 572 π.Χ.

Παραπομπές
Ιωάννης Πάτρος

Ο Ιωάννης Πάτρος ή Πατράκης ή Πατρογιάννης ή Βούρβαχης υπήρξε Έλληνας έφεδρος αξιωματικός και οπλαρχηγός της Κρήτης.

Βιογραφία
Γεννήθηκε στο χωριό Καλονύκτης Ρεθύμνης (Καλονύκτι) της περιφέρειας Ρουστίκων. Πατέρας του ήταν ο Μιχαήλ Πατράκης ή Πατρομιχάλης, γόνος εκ του γένους, της μεγάλης οικογένειας των Βουρβάχηδων με καταγωγή από τ' Ασφένδου Σφακίων που στις 16 Μαρτίου 1905 υπέγραψε το ψήφισμα του Δήμου Ρουστίκων για ένωση με την Ελλάδα.

Κρητικές Επαναστάσεις
Στην Τυχερή Επανάσταση του 1896 ήταν φρούραρχος Καλονύκτη. Ήταν οπλαρχηγός κατά την επανάσταση από το 1895 ως 1898. Συμμετείχε στη μάχη στις Αρχάνες το 1897 όπου και τραυματίσθηκε. Στη μάχη του Ατσιποπούλου διέσωσε την σημαία των Ρουστίκων.

Βαλκανικοί Πόλεμοι
Έδρασε στην ελεύθερη Νότιο Ήπειρο με σώμα 9 ανδρών (από Κάτω Μαλάκι Ηλιάκηδες Μ. του Κ. και Ν. του Σ., Καλαϊτζάκης Μ. από Σκεπαστή, Κατσολεδάκης Γ. και Παπαμιχελάκης Γρ. από Αργυρούπολη, Μαραγκουδάκης Κ. από Ρούστικα, Μάρος Ανδρέας από Βαλσαμόνερο, Πετράκης Γ. από Καλή Συκιά και Τζαμπαλίκας Ι. από Γιάννενα) ο οπλαρχηγός Ιωάννης Πατράκης ή Πάτρος ή Βούρβαχης ή Πατρογιάννης με το εθελοντικό σώμα Κρητών Αντ. Μιχ. Μάντακακαι Ηλία Οικονομόπουλου με συμβολή σε μάχες όπως στα Πέντε Πηγάδια. Mέχρις 65 ανδρών σώμα συνεργάστηκε και με τους οπλαρχηγούς Ευάγγελο Φραγκιαδάκη (Γαλλιανό), Αντώνιο και Μάρκο Μάντακα.

Βενιζελικό κίνημα Χανίων 1921 
Απέτρεψε την αποτέφρωση του Καλονύκτη Ρεθύμνης από τον κυβερνητικό στρατό, κατόπιν μάχης των Καλονυχτιανών κατά των πεζοναυτών, καθώς εγνώριζε τον αρχηγό του αγήματος τους Μαρκογιάννη

Tιμές από το Ελληνικό Κράτος
 Χαρακτηρίστηκε με ΝΔ, με το ΦΕΚ 401 στις 12 Νοεμβρίου 1926 ως έφεδρος αξιωματικός για τις υπηρεσίες του ως οπλαρχηγός στους εθνικούς αγώνες.

Θάνατος
Απεβίωσε στο νοσοκομείο Ευαγγελισμός που βρισκόταν στο εμπορικό κέντρο Πειραιά και ετάφη στο 3ο νεκροταφείο Αθηνών στις 4 Ιουλίου 1949.

Παραπομπές

Έλληνες αξιωματικοί του Στρατού Ξηράς
Κρητικοί οπλαρχηγοί
Πέτερ Κρίστιαν Αμπιλγκώρ

Ο Πέτερ Κρίστιαν Αμπιλγκώρ (Peter Christian Abildgaard, 22 Δεκεμβρίου 174021 Ιανουαρίου 1801) ήταν Δανός ιατρός, κτηνίατρος, φυσιολόγος και φυσιοδίφης.

Γεννήθηκε στην Κοπεγχάγη και σπούδασε ιατρική στο εκεί πανεπιστήμιο. Μετά από αίτημα του Γιόχαν Φρήντριχ Στρούενσε, ο Αμπιλγκώρ ίδρυσε το 1773 την Κτηνιατρική Σχολή της Κοπεγχάγης στην περιοχή Κρίστιανσχαβν, μία από τις παλαιότερες του είδους της στην Ευρώπη, της οποίας η αρχική βιβλιοθήκη συνίστατο από τη συλλογή βιβλίων του ίδιου του Αμπιλγκώρ. Η σχολή αυτή μετεγκαταστάθηκε στο προάστιο Φρέντερικσμπεργκ το 1858, όταν μετεξελίχθηκε στο «Βασιλικό Κτηνιατρικό και Γεωπονικό Πανεπιστήμιο», ενώ σήμερα αποτελεί τη Σχολή Φυσικών Επιστημών του Πανεπιστημίου της Κοπεγχάγης. Ο Αμπιλγκώρ ίδρυσε επίσης την Εταιρεία Φυσικής Ιστορίας στην Κοπεγχάγη, το 1789.

Ως προς τη δική του επιστημονική συνεισφορά, ο Αμπιλγκώρ είναι γνωστός κυρίως από το ότι υπήρξε ο πρώτος στην ιστορία που χρησιμοποίησε τον ηλεκτρισμό για την καρδιακή ανάνηψη ενός ζώου: ένα πρώτο ηλεκτρικό σοκ στην κεφαλή μιας όρνιθας προκαλούσε τον φαινομενικό θάνατο του ζώου, ενώ ένα δεύτερο σοκ, εφαρμοζόμενο στην περιοχή του θώρακα, την επανέφερε στη ζωή. Ως συγγραφέας, ο Αμπιλγκώρ έγραψε πολλά έργα, κτηνιατρικά αλλά ακόμα και ορυκτολογικά. Ασχολήθηκε επίσης με τη μελέτη των φυτών.

Ο Αμπιλγκώρ απεβίωσε στην Κοπεγχάγη σε ηλικία 60 ετών.

Πηγές
 Το λήμμα «Αμπιλντγκώρντ Πέτρος-Χριστιανός» στη Νέα Ελληνική Εγκυκλοπαίδεια «Χάρη Πάτση», τόμος 5, σελ. 134

Παραπομπές 

Δανοί ιατροί
Κτηνίατροι
Φυσιοδίφες
Φυσιολόγοι
Βοτανολόγοι
Πέντγια

Ο Πέντγια (εσθ. Pedja jõgi) είναι ο τέταρτος μεγαλύτερος σε μήκος ποταμός της Εσθονίας, με μήκος 122 χιλιόμετρα, αριστερός παραπόταμος του Έμαγιογκι.

Πηγάζει κοντά στο χωριό Σιμούνα, στα νότια της λοφώδους περιοχής του Πάντιβερε. Ο ποταμός διαρρέει τις επαρχίες («κομητείες») Λέενε-Βίρου, Γιόγκεβα και Τάρτου, και εκβάλλει στον Έμαγιογκι βορειοανατολικά της λίμνης Βόρτσγιαρβ. Στα τελευταία 4 χιλιόμετρα ο Πέντγια, μετά τη συμβολή του με τον Πόλτσαμαα, είναι γνωστός ως Πέντε (Pede). Ο μεγαλύτερος οικισμός που είναι κτισμένος στις όχθες του ποταμού είναι η πόλη Γιόγκεβα. Η λεκάνη απορροής του Πέντγια έχει έκταση 2.719 τετραγωνικά χιλιόμετρα.

Ο Πέντγια, στον κάτω ρου του, περνά από το μεγάλο ημι-ομώνυμο Φυσικό Καταφύγιο Άλαμ-Πέντγια, μια προστατευόμενη φυσική περιοχή.

Πηγές-εξωτερικοί σύνδεσμοι
 «Pedja jõgi» (στην εσθονική γλώσσα)

Πεντγια
ΗΡΑ (Μαιευτήριο)

Το ΗΡΑ ήταν ιδιωτικό μαιευτήριο της Αθήνας.

Στεγαζόταν στον Χολαργό Αττικής, επί της Λεωφόρου Μεσογείων στον αριθμό 264.

Η κατασκευή του ξεκίνησε το 1975 και ολοκληρώθηκε το 1978. Αρχιτέκτονες ήταν οι Κυριακίδης Κωνσταντίνος, Παίζη-Κυριακίδη, Κονταργύρης Δημήτρης, Χασάπη-Ανδριώτη Α. και Νιακάκη-Ανδριτσάκη Λ. Το κτήριο κατασκευάστηκε σύμφωνα με την αρχιτεκτονική του μεταμοντερνισμού.

Το 1999 εξαγοράζεται από τον Όμιλο ΙΑΣΩ, συνεχίζοντας να λειτουργεί ως μαιευτήριο.

Το 2003 διακόπτεται οριστικά η λειτουργία του ως μαιευτήριο και μετατρέπεται σε γενική κλινική υπό την ονομασία ΙΑΣΩ General. To 2018 εξαγοράζεται από τον Όμιλο Metropolitan και μετονομάζεται σε Metropolitan General.

Δείτε επίσης
 Κατάλογος νοσοκομείων της Ελλάδας

Παραπομπές

Νοσοκομεία στην Αθήνα
Τζον Μπόλτον

Ο Τζον Ρόμπερτ Μπόλτον (αγγλικά: John Bolton, γεν. 20 Νοεμβρίου 1948) είναι Αμερικανός εισαγγελέας, πολιτικός αναλυτής, ρεπουμπλικανός σύμβουλος και πρώην διπλωμάτης που υπηρέτησε ως ο 25ος Πρέσβης των Ηνωμένων Πολιτειών στα Ηνωμένα Έθνη από το 2005 έως το 2006 και ως ο 27ος Σύμβουλος Εθνικής Ασφαλείας των Ηνωμένων Πολιτειών από το 2018 έως το 2019. 

Ο Μπόλτον υπηρέτησε ως Βοηθός Γενικός Εισαγγελέας των Ηνωμένων Πολιτειών για τον πρόεδρο Ρόναλντ Ρήγκαν από το 1985 έως το 1989. Υπηρέτησε στο Στέιτ Ντιπάρτμεντ ως Βοηθός Υπουργός Εξωτερικών για Θέματα Διεθνών Οργανισμών από το 1989 έως το 1993 και ως Υπογραμματέας Ελέγχου των Όπλων και Θεμάτων Διεθνούς Ασφαλείας από το 2001 έως το 2005. Ήταν υποστηρικτής του πολέμου στο Ιράκ ως διευθυντής του Εγχειρήματος για τον Νέο Αμερικανικό Αιώνα, το οποίο υποστήριζε την αμερικανική εισβολή στο Ιράκ.

Διορίστηκε ως Πρέσβης των Ηνωμένων Πολιτειών στα Ηνωμένα Έθνη τον Αύγουστο του 2005, διατηρώντας την θέση του μέχρι τον Δεκέμβριο του 2006. Διορίστηκε από τον Τζορτζ Μπους στην θέση αυτή. Παραιτήθηκε στο τέλος του διορισμού του, τον Δεκέμβριο του 2006 επειδή θα ήταν αδύνατο να κερδίσει την επιβεβαιωτική ψηφοφορία από την Γερουσία, καθώς το Δημοκρατικό Κόμμα είχε την πλειοψηφία των μελών της Γερουσίας. Τα επόμενα χρόνια, ο Μπόλτον υπηρέτησε ως σύμβουλος του προέδρου Ντόναλντ Τραμπ για θέματα εθνικής ασφαλείας από τον Απρίλιο του 2018 μέχρι τον Σεπτέμβριο του 2019. Έχει απευθύνει αρκετές φορές κάλεσμα για το τερματισμό της συμφωνίας για τα πυρηνικά του Ιράν, από την οποία αποχώρησαν οι ΗΠΑ τον Μάιο του 2018. Πρόκειται να κυκλοφορήσει το βιβλίο The Room Where It Happened τον Ιούνιο του 2020, όπου καταγράφει την θητεία του στη κυβέρνηση του Τραμπ.

Ο Μπόλτον είναι γεράκι της εξωτερικής πολιτικής και είναι υπέρ της αλλαγής καθεστώτος στο Ιράν, στη Συρία, στη Λιβύη, στην Βενεζουέλα, στη Κούβα, στην Υεμένη και στην Βόρεια Κορέα. Έχει προωθήσει σταθερά την στρατιωτική δράση και την αλλαγή καθεστώτος στη Συρία, τη Λιβύη και το Ιράν. Ως Ρεπουμπλικανός, οι πολιτικές του απόψεις έχουν περιγραφεί ως εθνικιστικές, συντηρητικές, και νεοσυντηρητικές. Ο Μπόλτον απορρίπτει τον τρίτο όρο. Είναι πρώην ανώτερος υπότροφος στο Αμερικανικό Ινστιτούτο Επιχειρήσεων, και σχολιαστής του Fox News. Ήταν σύμβουλος του υποψηφίου για την αμερικανική προεδρία το 2012, Μιτ Ρόμνεϊ, σε θέματα εθνικής ασφαλείας.

Παραπομπές 

Αμερικανοί διπλωμάτες
Αμερικανοί δικηγόροι
Εγώ, ο Απαισιότατος 3

Εγώ, ο Απαισιότατος 3 (αγγλικά: Despicable Me 3) είναι αμερικανική κωμωδία κινουμένων σχεδίων με υπολογιστή παραγωγής 2017 και είναι η συνέχεια της ταινίας κινουμένων σχεδίων του 2010 Εγώ, ο Απαισιότατος (Despicable Me), 2013 Εγώ, ο Απαισιότατος 2 (Despicable Me 2).

Παραπομπές

Εξωτερικοί σύνδεσμοι
 
 
 
 
 
 

Αμερικανικές ταινίες
Ταινίες του 2017
Ταινίες παραγωγής Universal Pictures
Ταινίες κινουμένων σχεδίων της Universal Pictures
Ταινίες παραγωγής Illumination Entertainment
Αμερικανικές κωμικές ταινίες
Αγγλόφωνες ταινίες
Αμερικανικές ταινίες κινουμένων σχεδίων
Αμερικανικές 3D ταινίες
Angry Birds: Η Ταινία

Angry Birds: Η Ταινία (αγγλικά: The Angry Birds Movie) είναι αμερικανική κωμωδία κινουμένων σχεδίων με υπολογιστή παραγωγής 2016 και είναι η συνέχεια της ταινίας κινουμένων σχεδίων

Υπόθεση 
Ο Ρεντ, αφού χαλάει σε καθημερινή βάση τη διάθεση και το κέφι των πάντων, εισάγεται εσπευσμένα σε μια ειδική κλινική, ώστε να καταφέρει να διαχειριστεί τον οξύθυμο χαρακτήρα του. Εκεί θα γνωριστεί με διάφορα άλλα, επίσης «προβληματικά», πουλιά και θα αναπτύξουν μία ιδιαίτερη συμπάθεια. Τα πράγματα κυλάνε αρκετά ήρεμα, ώσπου εμφανίζονται τα γουρούνια και οι ισορροπίες ανατρέπονται. Όταν τα πράγματα σκουραίνουν, θα χρειαστεί να καταφύγουν σε έναν αετό-γκουρού, για να τους προσφέρει καθοδήγηση.

Παραπομπές 

Angry Birds
Αμερικανικές ταινίες
Ταινίες του 2016
Ταινίες βασισμένες σε βιντεοπαιχνίδια
Ταινίες κινουμένων σχεδίων της Columbia Pictures
Ταινίες παραγωγής Columbia Pictures
Αμερικανικές κωμικές ταινίες
Αγγλόφωνες ταινίες
Αμερικανικές ταινίες κινουμένων σχεδίων
Αμερικανικές 3D ταινίες
Angry Birds: Η Ταινία 2

Angry Birds: Η Ταινία 2 (αγγλικά: The Angry Birds Movie 2) είναι αμερικανική κωμωδία κινουμένων σχεδίων με υπολογιστή παραγωγής 2019 και είναι η συνέχεια της ταινίας κινουμένων σχεδίων του 2016 Angry Birds: Η Ταινία (The Angry Birds Movie).

Υπόθεση 
Πουλιά και γουρούνια συνεχίζουν την αντιπαράθεσή τους, όταν όμως εμφανίζεται μια απειλή που βάζει σε κίνδυνο και τα δυο νησιά αποφασίζουν να οργανώσουν μια κοινή ομάδα αντιμετώπισής της.

Παραπομπές 

Angry Birds
Αμερικανικές ταινίες
Ταινίες του 2019
Ταινίες βασισμένες σε βιντεοπαιχνίδια
Ταινίες παραγωγής Columbia Pictures
Ταινίες κινουμένων σχεδίων της Columbia Pictures
Ταινίες παραγωγής Sony Pictures Animation
Αμερικανικές κωμικές ταινίες
Αγγλόφωνες ταινίες
Αμερικανικές ταινίες κινουμένων σχεδίων
Αμερικανικές 3D ταινίες
Ταινίες σίκουελ
Μπάτε σκύλοι αλέστε

Μπάτε σκύλοι αλέστε (αγγλικά: The Secret Life of Pets) είναι Αμερικανική κωμική ταινία παραγωγής 2016 βασισμένη

Παραπομπές 

Αμερικανικές ταινίες
Ταινίες του 2016
Ταινίες παραγωγής Universal Pictures
Ταινίες κινουμένων σχεδίων της Universal Pictures
Ταινίες παραγωγής Illumination Entertainment
Αμερικανικές κωμικές ταινίες
Αγγλόφωνες ταινίες
Αμερικανικές ταινίες κινουμένων σχεδίων
Αμερικανικές 3D ταινίες
Ο Γκριντς

Ο Γκριντς (αγγλικά: The Grinch) είναι Αμερικανική κωμική ταινία παραγωγής 2018 βασισμένη

Δείτε επίσης 

 Κατάλογος χριστουγεννιάτικων ταινιών

Παραπομπές 

Αμερικανικές ταινίες
Ταινίες του 2018
Ταινίες παραγωγής Universal Pictures
Ταινίες κινουμένων σχεδίων της Universal Pictures
Ταινίες παραγωγής Illumination Entertainment
Αμερικανικές κωμικές ταινίες
Αγγλόφωνες ταινίες
Αμερικανικές ταινίες κινουμένων σχεδίων
Αμερικανικές 3D ταινίες
Μπάτε σκύλοι αλέστε 2

Μπάτε σκύλοι αλέστε 2 (αγγλικά: The Secret Life of Pets 2) είναι αμερικανική κωμωδία κινουμένων σχεδίων με υπολογιστή παραγωγής 2019 και είναι η συνέχεια της ταινίας κινουμένων σχεδίων του 2016 Μπάτε σκύλοι αλέστε (The Secret Life of Pets).

Παραπομπές 

Αμερικανικές ταινίες
Ταινίες του 2019
Ταινίες παραγωγής Universal Pictures
Ταινίες κινουμένων σχεδίων της Universal Pictures
Ταινίες παραγωγής Illumination Entertainment
Αμερικανικές κωμικές ταινίες
Αγγλόφωνες ταινίες
Αμερικανικές ταινίες κινουμένων σχεδίων
Αμερικανικές 3D ταινίες
Η Εποχή των Παγετώνων 5: Σε Τροχιά Σύγκρουσης

Η Εποχή των Παγετώνων 5: Σε Τροχιά Σύγκρουσης (αγγλικά: Ice Age: Collision Course) είναι αμερικάνικη τρισδιάστατη κωμωδία κινουμένων σχεδιων, παραγωγής 2016 σκηνοθετημένη από τον Στιβ Μαρτίνο και τον Μάικ Θόρμαιερ.

Πλοκή 
Το αέναο κυνήγι του Σκρατ για το βελανίδι του τον εκτοξεύει στο διάστημα, όπου κατά λάθος ξεκινά μια σειρά γεγονότων που αλλάζουν και απειλούν τον κόσμο της Εποχής των Παγετώνων. Στην προσπάθεια τους να σωθούν, ο Σιντ, ο Μάνι, ο Ντιέγο και οι υπόλοιποι της αγέλης θα αφήσουν το σπίτι τους για μια αποστολή γεμάτη χιούμορ και περιπέτεια, ταξιδεύοντας σε εξωτικά νέα μέρη και συναντώντας διάφορους εκκεντρικούς χαρακτήρες.

Παραπομπές

Εξωτερικοί σύνδεσμοι
 
 
 
 
 
 

Ταινίες του 2016
Αμερικανικές ταινίες
Ταινίες κινουμένων σχεδίων της 20th Century Fox
Ταινίες παραγωγής Blue Sky Studios
Ταινίες παραγωγής 20th Century Fox
Ταινίες φαντασίας
Αγγλόφωνες ταινίες
Αμερικανικές ταινίες κινουμένων σχεδίων
Αμερικανικές 3D ταινίες
Εγώ, ο Απαισιότατος (σειρά ταινιών)

Το Εγώ, ο Απαισιότατος (αγγλικά: Despicable Me) είναι σειρά ταινιών Αμερικάνικης παραγωγής. Η παραγωγή έγινε από την Illumination Entertainment και την διανομή της ανέλαβε η Universal Pictures. Αποτελείται από τέσσερις ταινίες (Εγώ, ο Απαισιότατος, Εγώ, ο Απαισιότατος 2, Minions, Εγώ, ο Απαισιότατος 3, Minions 2: Η Άνοδος του Γκρου).

Ταινίες 
 Εγώ, ο Απαισιότατος (2010)
 Εγώ, ο Απαισιότατος 2 (2013)
 Minions (2015)
 Εγώ, ο Απαισιότατος 3 (2017)
 Minions 2: Η Άνοδος του Γκρου (2021)

Παραπομπές 
2. Despicable Me franchise in wikipedia 

Universal Studios franchises
Αμερικανικές σειρές ταινιών
Οι Ευχούληδες

Οι Ευχούληδες (αγγλικά: Trolls) είναι Αμερικανική κωμική ταινία  κινουμένου σχεδίου παραγωγής του 2016.

Παραπομπές

Εξωτερικοί σύνδεσμοι
 
 
 
 
 
 

 
Αμερικανικές ταινίες
Ταινίες του 2016
Ταινίες παραγωγής 20th Century Fox
Ταινίες κινουμένων σχεδίων της 20th Century Fox
Ταινίες κινουμένων σχεδίων της DreamWorks Animation
Αμερικανικές κωμικές ταινίες
Αγγλόφωνες ταινίες
Αμερικανικές ταινίες κινουμένων σχεδίων
Αμερικανικές 3D ταινίες
Οι Ευχούληδες 2: Παγκόσμια Περιοδεία

Οι Ευχούληδες 2: Παγκόσμια Περιοδεία (αγγλικά: Trolls World Tour) είναι αμερικανική κωμωδία κινουμένων σχεδίων με υπολογιστή παραγωγής 2020 και είναι η συνέχεια της ταινίας κινουμένων σχεδίων του 2016 Οι Ευχούληδες.

Παραπομπές

Εξωτερικοί σύνδεσμοι
 
 
 
 
 
 

Οι Ευχούληδες
Αμερικανικές ταινίες
Ταινίες του 2020
Ταινίες παραγωγής Universal Pictures
Ταινίες κινουμένων σχεδίων της Universal Pictures
Ταινίες κινουμένων σχεδίων της DreamWorks Animation
Ταινίες κινουμένων σχεδίων
Αμερικανικές κωμικές ταινίες
Αγγλόφωνες ταινίες
Αμερικανικές ταινίες κινουμένων σχεδίων
Αμερικανικές 3D ταινίες
Χοσέφα δε Τούδο

Η Δόνια Χοσέφα "Πεπίτα" Πέτρα Φρανσίκσα δε Πάουλα δε Τούδο ι Καταλάν, Αλεμάνι ι Λουέσια, 1η Κόμισσα του Καστίγιο Φιέλ, 1η Υποκόμισσα του Ροκαφουέρτε (Doña Josefa "Pepita" Petra Francisca de Paula de Tudó y Catalán, Alemany y Luesia, 1a Condesa de Castillo Fiel, 1a Viscondesa de Rocafuerte, 19 Μαΐου 1779 - 20 Σεπτεμβρίου 1869) ήταν Ισπανίδα αριστοκράτισσα, Κυρία Επί Των Τιμών, μοντέλο τέχνης και ερωμένη του Ισπανού Πρωθυπουργού Μανουέλ δε Γκοδόϊ. 

Όταν ήταν μοντέλο είχε προταθεί για δύο πίνακες του Φρανθίσκο Γκόγια, La maja desnuda (Η Γυμνή Μάχα) και La maja vestida (Η Ντυμένη Μάχα).

Βιογραφία
Γεννήθηκε στις 19 Μαΐου 1779 στο Κάδιθ, και ήταν κόρη του Αντόνιο δε Τούδο ι Αλεμάνι και της Καταλίνα Καταλάν ι Λουέσια. Είχε δύο αδελφές την Μαγδαλένα και την Σοκόρο. Ο πατέρας της πέθανε όταν ήταν σε νεαρή ηλικία. Σε ηλικία δεκαέξι ετών η Πεπίτα μαζί με την μητέρα της και τις δύο αδελφές της, μετακόμισαν στο σπίτι του Μανουέλ δε Γκοδόϊ, ενός από τους ισχυρότερους άντρες στην Ισπανία. 

Το 1800 σε ηλικία εικοσιενός ετών έγινε ερωμένη του Μανουέλ δε Γκοδόϊ. Ωστόσο, η βασίλισσα της Ισπανίας, Μαρία Λουίζα, ανάγκασε τον Γκοδόϊ να παντρευτεί τη Μαρία Τερέσα των Βουρβόνων-Βαγιαμπρίγα, Κόμισσα του Σινσόν, έναν γάμο που ήταν ευνοϊκός για τον Γκοδόϊ και για κοινωνικούς λόγους. Ο γάμος όμως δεν τερμάτισε τη σχέση του Γκοδόϊ με την Πεπίτα. Το 1805, γέννησε έναν γιο, τον Μανουέλ, και το 1807, γέννησε έναν άλλο γιο, τον Λουίς.

Το 1807, υπό την επιρροή του Γκοδόϊ, ο Κάρολος Δ΄, έδωσε στην Πεπίτα τον τίτλο της Κόμισσας του Καστίγιο Φιέλ και της Υποκόμισσας του Ροκαφουέρτε. Όταν Μαρία Τερέσα πέθανε το 1828, ο Γκοδόϊ και η Πεπίτα μπορούσαν τελικά να παντρευτούν, παρά το γεγονός ότι είχαν παντρευτεί κρυφά πριν από χρόνια.

Μετακόμισαν στο Παρίσι το 1832 όπου ζούσαν σε κάπως περιορισμένες συνθήκες. Αργότερα, η Πεπίτα επέστρεψε στην Ισπανία με την ελπίδα να ανακτήσει τα οικογενειακά ακίνητα. Η Πεπίτα εκμυστηρεύτηκε σε έναν δημοσιογράφο ότι ο Γκοδόϊ γνώρισε μόνο μια αληθινή αγάπη: τη βασίλισσα Μαρία Λουίζα.

Πέθανε στις 20 Σεπτεμβρίου 1869 στη Μαδρίτη σε ηλικία 90 ετών. Είναι θαμμένη στο Κοιμητήριο του Αγίου Ισιδώρου στη Μαδρίτη.

Δημοφιλία
Η Πεπίτα θεωρείται από πολλούς ιστορικούς το πρότυπο για ένα από τα πιο διαβόητα έργα του Φρανθίσκο Γκόγια, «Η Γυμνή Μάχα».

Ο συγγραφέας Σεφερίνο Παλένσια έγραψε ένα έργο που ονομάζεται "Πεπίτα Τούδο", προφανώς εμπνευσμένο από την ίδια την Πεπίτα και την δεκαετία 1930 η σύζυγος του Ισαμπέλ Ογιαρθάμπαλ Σμιθ πρωταγωνίστησε στην ομότιτλη ταινία.

Η Πεπίτα Τούδο ενσαρκώθηκε από την Πενέλοπε Κρουζ στην ταινία του 1999 Volavérunt.

Παραπομπές

Εξωτερικοί σύνδεσμοι 

Ισπανική τάξη ευγενών
Κόμισσες της Ισπανίας
Volvo XC60

Το Volvo XC60 είναι ένα μεσαίο πολυτελές SUV αυτοκίνητο, που παράγεται από τη σουηδική αυτοκινητοβιομηχανία Volvo, από το 2008 έως σήμερα, σε δύο γενιές. Η πρώτη γενιά του μοντέλου παρουσιάστηκε στο Σαλόνι Αυτοκινήτου της Γενεύης τον Μάρτιο του 2008, ενώ η δεύτερη γενιά του παρουσιάστηκε στο ίδιο Σαλόνι τον Μάρτιο του 2017. Μάλιστα και οι δύο γενιές του XC60 αξιολογήθηκαν ως κορυφαίες στον τομέα της ασφάλειας και απέσπασαν θετικά σχόλια και βραβεία για τις καινοτομίες τους στην ασφάλεια. Η δεύτερη γενιά του, κέρδισε το βραβείο του Αυτοκινήτου της Χρονιάς στην Ιαπωνία για το 2017 / 2018.

Διαχρονικά, το XC60 είναι το πρώτο σε πωλήσεις μοντέλο της Volvo διεθνώς από το 2009 μέχρι σήμερα. Επίσης, είναι και το δεύτερο σε ιεραρχία μεγέθους SUV της εταιρείας, μετά το κορυφαίο στην παλέτα Volvo XC90, αλλά μεγαλύτερο από το κόμπακτ πολυτελές SUV Volvo XC40 που εισήχθη τον Νοέμβριο του 2017.

Βασικά στοιχεία 

Το XC60 αποτελεί μέρος της Σειράς 60 της Volvo, μαζί με τα S60, S60 Cross Country, V60 και V60 Cross Country. Η πρώτη γενιά του XC60 εισήγαγε μια εντελώς νέα αισθητική για όλα τα μοντέλα της Σειράς 60. Τον Μάρτιο του 2013 υπέστη μια ελαφρά ανανέωση, μαζί και με όλα τα μοντέλα της σειράς αυτής, που κυκλοφόρησαν ως μοντέλα της σεζόν (model year) του 2014. Παρομοίως, το XC60 δεύτερης γενιάς, που μπήκε στην παραγωγή τον Ιούλιο του 2017, για τη σεζόν του 2018, ήταν το πρώτο μοντέλο της Σειράς 60 με την καινούρια αισθητική φιλοσοφία.

Βραβεία 
 2009 : Top Safety Pick 2010.
 2011 : Allradauto des Jahres 2011.
 2018 : World Car of the Year 2018.

Πωλήσεις 

Το Volvo XC60 είναι το πρώτο σε πωλήσεις μοντέλο της Volvo, με τις πωλήσεις του μάλιστα να αυξάνονται διαρκώς κάθε χρόνο από την εισαγωγή του, το 2008, και μετά. Η δεύτερη γενιά του XC60, που εισήχθη το 2017, συνεχίζει να επιτυγχάνει νέα ρεκόρ πωλήσεων.

Οι χρονολογίες δίνονται σε ημερολογιακά έτη και όχι σε σεζόν (model years).

Αναφορές

Εξωτερικοί σύνδεσμοι 

 Η επίσημη διεθνής ιστοσελίδα του Volvo XC60 
 Η επίσημη ελληνική ιστοσελίδα του Volvo XC60
 Γνωριμία με το Volvo XC60 (4Τροχοί - Νοέμβριος 2008)
 Δοκιμή του Volvo XC60 Τ6 (4Τροχοί - Ιανουάριος 2009)
 VOLVO XC60 D5 Summum – 2008 – detailed test drive by Autoevolution.com
 Volvo XC60 review in June 2011

XC60
Σουηδικά αυτοκίνητα
Αυτοκίνητα πολυτελείας
Αυτοκίνητα SUV
Τζόελ Σουμάχερ

Ο Τζόελ Σουμάχερ (Joel T. Schumacher ; 29 Αυγούστου 1939 - 22 Ιουνίου 2020) ήταν Αμερικάνος σκηνοθέτης. Απέκτησε φήμη ύστερα από τις επιτυχημένες ταινίες : St. Elmo's Fire (1985), The Lost Boys (1987), Flatliners (1990). Αργότερα σκηνοθέτησε τις κινηματογραφικές μεταφορές των μυθιστορημάτων του John Grisham, The Client (1994) και A Time to Kill (1996). Οι ταινίες του, Falling Down (1993) και 8mm (1999) ήταν υποψήφιες στα βραβεία Palme d'Or και Golden Bear, αντίστοιχα.

Το 1993, υπέγραψε συμβόλαιο για να σκηνοθετήσει τις ταινίες, Batman Forever (1995) και Batman & Robin (1997). Μετά τις ταινίες Μπάτμαν, ο Σουμάχερ σκηνοθέτησε εξίσου γνωστές ταινίες όπως Tigerland (2000) και Phone Booth (2002), αποσπώντας θετικές κριτικές. Σκηνοθέτησε επίσης Το Φάντασμα της Όπερας (2004), The Number 23 (2007) και δυο επεισόδια του House of Cards.

Γνωστός για την επιλογή του σε νέους καλλιτέχνες, ο Σουμάχερ βοήθησε αρκετούς ηθοποιούς στην αρχή της καριέρας τους όπως τον Κόλιν Φάρελ, τον Κίφερ Σάδερλαντ και τον Μάθιου ΜακΚόναχι.

Εξωτερικοί σύνδεσμοι

 
 Joel Schumacher interview

Παραπομπές 

Αμερικανοί σκηνοθέτες
Τραγούδα! 2

Τραγούδα! 2 (αγγλικά: Sing 2) είναι αμερικανική κωμωδία κινουμένων σχεδίων με υπολογιστή παραγωγής 2021 και είναι η συνέχεια της ταινίας κινουμένων σχεδίων του 2016 Τραγούδα! (Sing).

Παραπομπές

Εξωτερικοί σύνδεσμοι
 

Αμερικανικές ταινίες
Ταινίες του 2021
Ταινίες παραγωγής Universal Pictures
Ταινίες κινουμένων σχεδίων της Universal Pictures
Ταινίες παραγωγής Illumination Entertainment
Ταινίες κινουμένων σχεδίων
Αμερικανικές κωμικές ταινίες
Αγγλόφωνες ταινίες
Αμερικανικές ταινίες κινουμένων σχεδίων
Αμερικανικές 3D ταινίες
Καρλότα δε Γκοδόι, Δούκισσα της Σουέκα

Η Καρλότα δε Γκοδόϋ, Δούκισσα της Σουέκα (Doña Carlota de Godoy y Borbón, 2a Duquesa de Sueca, 7 Οκτωβρίου 1800 - 13 Μαΐου 1886) ήταν κόρη του Μανουέλ δε Γκοδόϋ.

Βιογραφία
Η Καρλότα Λουίζα Μανουέλα γεννήθηκε στις 7 Οκτωβρίου 1800 στη Μαδρίτη, και ήταν το μοναχοπαίδι του Μανουέλ δε Γκοδόϋ και της Μαρίας Θηρεσίας των Βουρβόνων.

Στις 8 Νοεμβρίου 1821 παντρεύτηκε τον Πρίγκιπα Καμίλο Ρούσπολι στη Ρώμη. Μαζί απέκτησαν δύο παιδιά:
τον Αδόλφο (1822-1914), παντρεύτηκε την Ροσαλία Άλβαρες δε Τολέδο ι Σίλβα. Απέκτησαν 5 παιδιά.
τον Λουδοβίκο (128-1893), παντρεύτηκε (1) την Ματίλντα Μαρτελίνι. Απέκτησαν 1 παιδί και (2) την Εμίλια Λάντι. Απέκτησαν 1 παιδί.

Πέθανε στις 13 Μαΐου 1886 στο Παρίσι σε ηλικία 85 ετών.

Τίτλοι
Ο πλήρης τίτλος της ήταν: Δόνια Καρλότα Λουίσα Μανουέλα δε Γκοδόϊ δι Βασσάνο ι δε Μπορμπόν, 2η Δούκισσα της Σουέκα, 2η Μαρκησία του Μποαδίγια δελ Μόντε, 2η Κόμισσα δε Εβοραμόντε, 16η Κόμισσα του Σινσόν, Πριγκίπισσα Ρούσπολι

Τιμητικές διακρίσεις
: Ευγενής Κυρία του Τάγματος της Βασίλισσας Μαρίας Λουίζας
: Κυρία του Τάγματος της Αγίας Ισαβέλλας

Παραπομπές

 Affonso, Domingos de Araújo and Valdez, Rui Dique Travassos, Livro de Oiro da Nobreza (3 volumes), Volume 1, p. 491-98, Lisbon, 1938.
 Zúquete, Afonso Eduardo Martins, Nobreza de Portugal e do Brasil (3 volumes), Volume Second, p. 569-71, Lisbon, 1960.
 Instituto de Salazar y Castro, Elenco de Grandezas y Titulos Nobiliarios Españoles, various (periodical publication).
 
 Carlota de Godoy y Borbón on a genealogical site

|-

Ισπανική τάξη ευγενών
Κόμισσες της Ισπανίας
Ισπανίδες δούκισσες
Πινόκιο 3000

Πινόκιο 3000 (αγγλικά: Pinocchio 3000) είναι ταινία επιστημονικής φαντασίας κινούμενης από υπολογιστή του 2004 που διανέμεται από την Christal Films. Όπως το A.I. Artificial Intelligence (2001), είναι μια φουτουριστική ερμηνεία επιστημονικής φαντασίας του κλασικού μυθιστορήματος του 1883 The Adventures of Pinocchio από τον Carlo Collodi. Σε αυτήν την ταινία, το Pinocchio είναι ένα ρομπότ που ζωντανεύει με την αύξηση της δύναμης μιας πόλης, παρά μια μαριονέτα που κινείται με μαγεία.

Η ταινία επικεντρώνεται στη βασική ιστορία του Πινόκιο που προσπαθεί να ταιριάξει με το να ζει με ανθρώπους, να έχει δυσκολίες, να απογοητευτεί μαζί τους και τελικά να τα ξεπεράσει. Τα περισσότερα από τα βασικά στοιχεία και χαρακτήρες έχουν χρησιμοποιηθεί, σε διαφορετικές μορφές σε άλλες προσαρμογές του Pinocchio.

Η ιστορία λαμβάνει χώρα στην πόλη Scamboville, μια φουτουριστική πόλη που βρίσκεται συνεχώς υπό ανάπτυξη υπό τη βασιλεία της ομώνυμης, Scamboli.

Πλοκή 
Είναι η ιστορία ενός μικρού ρομπότ με το όνομα Πινόκιο 3000, του οποίου η μεγαλύτερη ευχή είναι να γίνει αληθινό αγόρι. Βρισκόμαστε στο έτος 3000 μ.Χ. Ο Τζεπέτο, με τη βοήθεια του πιστού βοηθού του, Σπένσερ του βιονικού πιγκουίνου, και με τη βοήθεια της ολογραφικής νεράιδας Σιμπερίνα, δημιουργεί τον Πινόκιο, ένα πρωτότυπο υπερρομπότ που έχει αισθήματα. Όμως, πριν προλάβει να του δώσει καρδιά και να τον κάνει αληθινό αγόρι, η Σιμπερίνα επιμένει πως ο Πινόκιο θα πρέπει να μάθει τη διαφορά μεταξύ καλού και κακού.

Παραπομπές

Εξωτερικοί σύνδεσμοι 

Καναδικές ταινίες
Ισπανικές ταινίες
Γαλλικές ταινίες
Γαλλικές ταινίες κινουμένων σχεδίων
Ισπανικές ταινίες κινουμένων σχεδίων
Καναδικές ταινίες κινουμένων σχεδίων
Ταινίες του 2004
Αγγλόφωνες ταινίες
Τεραβάντα

Τεραβάντα ονομάζεται ένας από τους δύο κλάδους του Βουδισμού. Είναι η επικρατούσα θρησκεία στην Σρι Λάνκα και στις χώρες της Νοτιοανατολικής Ασίας, τη Μιανμάρ, την Καμπότζη, το Λάος και την Ταϊλάνδη. Επειδή επικρατεί περισσότερο στο νότο ονομάζεται και Νότιος Βουδισμός. Έχει 100.000.000 πιστούς και οι διδασκαλίες του εμπεριέχονται στο κυριότερο τμήμα του που είναι ο Κανόνας Πάλι.

Ο Βουδισμός Τεραβάντα που κυριολεκτικά σημαίνει «Η διδασκαλία των Σοφών» ή «Δόγμα των Αρχαίων» είναι ένα αρχαίο παρακλάδι του Βουδισμού Χιναγιάνα. Είναι πιο κοντά στον πρώιμο βουδισμό από τα άλλα υπάρχοντα παρακλάδια. Είναι γραμμένο στην κλασσική ινδική γλώσσα Πάλι. Ο αριθμός των πιστών του βουδισμού Τεραβάντα είναι πάνω από 100 εκατομμύρια. Έχει πιστούς σε όλο τον κόσμο, αλλά πιο ευρέως διαδεδομένος βουδισμός αυτής της σχολής βρίσκεται με περισσότερους συγκεντρωμένους πιστούς στη νότια και νοτιοανατολική Ασία.

Η Σρι Λάνκα θεωρείται το κέντρο του βουδισμού Τεραβάντα. Ξεκίνησε να διαδίδεται εκεί από τον 3ο αιώνα π.Χ. Στις μέρες μας έχει 14 εκατομμύρια πιστούς δηλαδή το 70% του πληθυσμού της Σρι Λάνκα. Στη νοτιοανατολική Ασία, η Μιανμάρ θεωρείται το κέντρο του βουδισμού Τεραβάντα στον ηπειρωτικό κορμό της ηπείρου αριθμώντας 51 εκατομμύρια πιστούς δηλαδή το 89% του πληθυσμού της. Στην Ταϊλάνδη διαδόθηκε κατά τον 5ο και 6ο αιώνα μ.Χ. διαμέσου της Μιανμάρ. Έχει σχεδόν 63 εκατομμύρια πιστούς δηλαδή το 95% του πληθυσμού. Στο Λάος μετά τον 16ο αιώνα η χώρα μεταστρέφεται στον βουδισμό Τεραβάντα. Στις μέρες μας υπολογίζονται 4 εκατομμύρια πιστοί δηλαδή το 67% του πληθυσμού. Στην Καμπότζη η εξέλιξη αυτού του βουδισμού ήταν λίγο περίπλοκη. Στις αρχές του 7ου αιώνα μ.Χ. η χώρα μοιραζόταν μεταξύ επιρροών ινδουιστικών και βουδιστικών. Τον 9ο αιώνα μ.Χ. κυριάρχησε ο βουδισμός μαχαγιάνα αλλά τα ινδουιστικά έθιμα έμεναν ακόμα σε ισχύ. Τελικά τον 14ο αιώνα ο βουδισμός Τεραβάντα κυριάρχησε στη χώρα. Στις μέρες μας σχεδόν 14 εκατομμύρια πιστοί υπάρχουν δηλαδή το 95% του πληθυσμού. Στο Βιετνάμ μόνο το 2% του πληθυσμού πιστεύει στον βουδισμό Τεραβάντα.

Παραπομπές 

Βουδισμός
Πραξικόπημα του 1964 στη Βραζιλία

Το πραξικόπημα στη Βραζιλία το 1964 (Πορτογαλικά: Golpe de estado no Brasil em 1964 ή, πιο συνηθισμένα, golpe de 64) ήταν μια σειρά γεγονότων από τις 31 Μαρτίου έως την 1η Απριλίου που οδήγησαν στην ανατροπή του προέδρου João Goulart από μέλη των Ενόπλων Δυνάμεων της Βραζιλίας, με την υποστήριξη της κυβέρνησης των Ηνωμένων Πολιτειών. Την επόμενη μέρα, με τον στρατό να έχει ήδη τον έλεγχο της χώρας, το Κογκρέσο της Βραζιλίας εκδηλώθηκε υπέρ του πραξικοπήματος και το ενέκρινε κηρύσσοντας κενή την προεδρία. Το πραξικόπημα έθεσε τέλος στην κυβέρνηση του Goulart (επίσης γνωστού ως «Jango»), μέλος του Εργατικού Κόμματος της Βραζιλίας, που είχε εκλεγεί δημοκρατικά Αντιπρόεδρος στις ίδιες εκλογές στις οποίες ο συντηρητικός Jânio Quadros, από το Εθνικό Εργατικό Κόμμα με την υποστήριξη της Εθνικής Δημοκρατικής Ένωσης, κέρδισε την προεδρία.

Παραπομπές 

Πολιτική της Βραζιλίας
Πραξικοπήματα
CIA
Μάρτεν Στέκελενμπερχ

Ο Μάρτεν Στέκελενμπερχ (Maarten Stekelenburg, 22 Σεπτεμβρίου 1982) είναι Ολλανδός ποδοσφαιριστής, ο οποίος αγωνίζεται ως τερματοφύλακας για τον Άγιαξ και την εθνική ομάδα της Ολλανδίας.

Σε συλλογικό επίπεδο 

Ξεκίνησε την καριέρα του από τον Άγιαξ, με τον οποίο αγωνίστηκε 282 φορές σε εννέα σαιζόν και κέρδισε εννέα τίτλους, συμπεριλαμβανομένων δύο πρωταθλημάτων (2003–04, 2010–11) και τριών κυπέλλων. Ανακηρύχθηκε παίκτης της χρονιάς για τον Άγιαξ το 2008 και το 2011. Το 2011 αποκτήθηκε από τη Ρόμα για 6,3 εκατομμύρια ευρώ και έγινε ο πρώτος Ολλανδός τερματοφύλακας που αγωνίστηκε σε ιταλικό σύλλογο. Στη συνέχεια αγωνίστηκε για τις Φούλαμ, Μονακό και Σαουθάμπτον και το 2016 αποκτήθηκε από την Έβερτον.

Διεθνής καριέρα 

Πραγματοποίησε το ντεμπούτο του με την εθνική της Ολλανδίας το 2004 και μέχρι το 2018 είχε πραγματοποιήσει 58 συμμετοχές. Ήταν αλλαγή του Έντβιν φαν ντερ Σαρ στα Μουντιάλ 2006 και Euro 2008 και έπειτα ήταν βασικός στην ομάδα που έφτασε στον τελικό του Μουντιάλ 2010 και που αγωνίστηκε στο Euro 2012.

Παραπομπές

Στέκελενμπερχ
Τερματοφύλακες ποδοσφαιριστές
Ποδοσφαιριστές Εθνικής Ολλανδίας
Ποδοσφαιριστές ΑΦΚ Άγιαξ
Ποδοσφαιριστές Ρόμα
Ποδοσφαιριστές Φούλαμ ΦΚ
Ποδοσφαιριστές ΑΣ Μονακό
Ποδοσφαιριστές Σαουθάμπτον ΦΚ
Ποδοσφαιριστές Έβερτον
Ποδοσφαιριστές Παγκοσμίου Κυπέλλου 2006
Ποδοσφαιριστές Παγκοσμίου Κυπέλλου 2010
Ποδοσφαιριστές Ευρωπαϊκού Πρωταθλήματος 2008
Ποδοσφαιριστές Ευρωπαϊκού Πρωταθλήματος 2012
Ποδοσφαιριστές Ευρωπαϊκού Πρωταθλήματος 2020
Γιάλοβετς

Το όρος Γιάλοβετς (Jalovec) είναι βουνό των Ιουλιανών Άλπεων. Με υψόμετρο κορυφής 2.645 μέτρα πάνω από την επιφάνεια της θάλασσας, είναι το έκτο υψηλότερο βουνό στη Σλοβενία. Υψώνεται ανάμεσα στις αλπικές κοιλάδες Τάμαρ, Κορίτνιτσα και Τρέντα. Κοντινές κορυφές είναι η Μάνγκαρτ στα δυτικά, οι Τράβνικ και Μοϊστρόβκα στα ανατολικά, και η Πόνσε στα βόρεια. Ο «Γκρεμός της Ξυλείας» (σλοβεν. Loška stena, ιταλ. Parete di Bretto) βρίσκεται στη νοτιοδυτική πλαγιά του βουνού.

Ονομασία
Το Γιάλοβετς αναφέρεται σε γραπτές πηγές από το 1763 έως το 1787 με τις ονομασίες Jellauz και Jelauz («Γιελάουτς»), που όπως και η σημερινή, προέρχονται από το σλοβενικό επίθετο jalov = γυμνός, άγονος. Αυτό προφανώς αναφέρεται στην έλλεψη βλαστήσεως στις πλαγιές του βουνού.

Δείτε επίσης
 Ιουλιανές Άλπεις

Παραπομπές

Εξωτερικοί σύνδεσμοι
 
 

Γιαλοβετς
Άλπεις